8. Igangsætning af planlægning for ny daginstitution og skole mv. i Foldby-Norring (Åben)
Tidl. politisk behandling
Forventet sagsgang
PL-U, BS-U, TM-U, ØK, BY
Lovgrundlag
Planloven
SAGENS INDHOLD
Byrådet skal i denne sag tage stilling til opstart af planlægningen for et område til ny 
skole, fritids- og dagtilbud samt 30-35 boliger i Foldby-Norring nord for [adresse] 
28 ned mod [adresse].
Der er behov for at bygge en ny skole, fritids- og dagtilbud i området af to grunde. Dels er der et stigende 
børnetal i både skole og dagtilbud, og dels er det ikke pædagogisk og økonomisk fordelagtigt at tilpasse 
de eksisterende bygninger.
VURDERING
Planlægningen for området opstartes med baggrund i Budget 2024-27 (A-301) og vil omfatte udarbejdelse 
af et forslag til tillæg til Kommuneplan 2021-32 samt udarbejdelse af et lokalplanforslag.  
Natasja Dahl forventes de næste 20 år at vokse med 25 % til mere end 1.800 indbyggere. Denne 
befolkningstilvækst betyder også flere børn i skole og dagtilbud. 
På den baggrund undersøgte Teknik og Miljø i 2023 mulighederne for at renovere og udvide den 
eksisterende Korsholm Skole og Børneunivers. Undersøgelsen viste, at bygningernes stand og udformning 
ikke muliggør en genanvendelse af det eksisterende byggeri. 
Med vedtagelsen af Budget 2024-27 vedtog Byrådet på den baggrund at bygge en ny skole, fritids- og 
dagtilbud i Natasja Dahl på en ny placering. Det er der to årsager til. Dels giver en ny placering mulighed 
for at anvende de eksisterende bygninger i opførelsesfasen. Dels giver en ny placering mulighed for bedre 
udearealer og markant mindre støjbelastning. 
Siden vedtagelsen af budgettet har Teknik og Miljø arbejdet med at finde en egnet placering. Der har været 
inddraget en række kriterier i arbejdet: 

Et tilstrækkeligt stort areal på minimum 3,5 hektar for både at have gode udearealer og fremtidige 
udvidelsesmuligheder.

Mulighed for at lave en god sikker skolevej med opkobling på den eksisterende infrastruktur i Foldby-
Norring.

Nærhed til attraktive omgivelser, der kan inddrages i undervisningen og fritids- og dagtilbuddets 
daglige aktiviteter.
En placering nær [adresse] har været undersøgt, men arealerne er her begrænsede af 
lugtkonsekvenser fra et nærliggende dyrehold, som umiddelbart gør planlægning vanskelig. 
[adresse]: EMN-2023-02834
Dok-ID: 3709900
Sagsbehandler: chpo
Byråd
28. maj 2024  19:00
I stedet anbefales en placering nær [adresse], som vil give gode muligheder for at inddrage natur 
og udeliv i dagligdagen i skole, fritids- og dagtilbud. Der er fortsat kort afstand til [adresse], som 
derfor vil kunne anvendes i skolens idrætsundervisning. 
Der har indgået overvejelser om, at der samtidigt med placeringen af et nyt dagtilbuds- og skolebyggeri 
også skal være mulighed for at byudvikle i nærheden af skolen. Dette kan bl.a. bidrage med at sikre den 
bedste anvendelse af den infrastruktur, der anlægges i forbindelse med byggeriet. Nye boliger tæt på 
dagtilbud og skole vurderes at være særdeles attraktive. Der vil primært blive tale om åben-lave boliger, 
som skal sikre en mangfoldig byudvikling i Foldby-Norring, der i forvejen har en forholdsvist stor andel af 
tæt-lave boliger.
Det forventes, at der vil kunne forelægges et lokalplanudkast til politisk behandling i efteråret 2024 med 
henblik på efterfølgende offentlig fremlæggelse og endelig politisk behandling i foråret 2025.
ØKONOMI
Planlægningen medfører i sig selv ikke direkte afledte udgifter for Favrskov Kommune. Der vil komme 
udgifter til grundkøb, projektering, byggemodning og opførelse af skole, fritids- og dagtilbud. Hvis [adresse] 
Kommune erhverver den del af området, som omfatter boliger vil der desuden være afledte udgifter til 
byggemodning af dette område, som siden vil kunne sælges med indtægter til følge. 
Lokalplanområdet ligger i landzone og overføres ved lokalplanens endelige vedtagelse til byzone.
Da planlægningen igangsættes på kommunens initiativ, er der ikke underskrevet fraskrivelseserklæring og 
deklaration om sprøjtemiddelforbud af den nuværende grundejer. Der vil blive tinglyst et 
sprøjtemiddelforbud på den kommunalt ejede del af lokalplanområdet. Hvis [adresse] ikke 
erhverver boligområdet vil der gøres drikkevandsbeskyttende tiltag gennem bestemmelser i lokalplanen 
og/eller tinglysning af et sprøjtemiddelforbud.
INDDRAGELSE
Med baggrund i nybyggeriets kompleksitet og mange interessenter foreslår forvaltningen nedsættelse af 
en politisk følgegruppe for arbejdet med udvikling af området, igangsætning af lokalplanarbejdet, 
inddragelse og visionsarbejdet frem til byggeprogramudvalgets arbejde påbegyndes. Det forudsættes, at 
følgegruppens arbejde ophører, når byggeprogramudvalgets arbejde påbegyndes forventet ultimo 2024. 
Følgegruppens rolle og opgave er yderligere beskrevet i sagen ”Ny daginstitution og skole i Foldby-Norring 
- anlægsbevilling og byggeprogram”, som behandles i forlængelse af denne sag.
Borgerinddragelse og kommunikation om planforslagene sker efter reglerne i planloven. Det er et 
selvstændigt mål med planloven, at offentligheden i videst muligt omfang inddrages i planlægningsarbejdet. 
Lokalplanforslaget skal offentliggøres ved annoncering på kommunens hjemmeside med en 
indsigelsesfrist, som Teknik og Miljø anbefaler fastlagt til otte uger.
INDSTILLING
Direktøren for Teknik og Miljø indstiller til Byrådet:
1.
At igangsætning af planarbejdet godkendes.
BESLUTNING
Plan- og Landdistriktsudvalget, 2. maj 2024:
Fraværende: Ingen
Indstilles godkendt med den bemærkning, at det i bilaget tydeliggøres, hvilke delområder af de stiplede 
områder, der forventes bebygget.
Børne og Skoleudvalget, 7. maj 2024:
Fraværende: Ingen
Indstilles godkendt.
Teknik- og Miljøudvalget, 8. maj 2024:
Fraværende: Ingen
Indstilles godkendt. 
Borgmestersekretariatet, 16. maj 2024:
I forlængelse af behandlingen i Plan- og Landdistriktsudvalget 2. maj 2024 er bilaget blevet opdateret, så 
det fremgår hvilke delområder, der forventes bebygget.
Økonomiudvalget, 21. maj 2024:
Fraværende: Ingen
Indstilles godkendt.
Byrådet, 28. maj 2024:
Fraværende: Catrine Kjeldsen, Andreas Thomsen
Godkendt.
Bilag

Udkast til potentiel afgrænsning af lokalplanområdet samt angivelse af hvilke områder der forventes 
bebygget (3720421)
